CELEX: 62019TN0881
Language: sl
Date: 2019-12-31 00:00:00
Title: Zadeva T-881/19: Tožba, vložena 31. decembra 2019 – GABO:mi/Komisija

16.3.2020   
            
            
               SL
            
            
               Uradni list Evropske unije
            
            
               C 87/21
            
         
      Tožba, vložena 31. decembra 2019 – GABO:mi/Komisija
      (Zadeva T-881/19)
      (2020/C 87/26)
      Jezik postopka: angleščina
      
         Stranki
      
      
         Tožeča stranka: GABO:mi Gesellschaft für Ablauforganisation:milliarium mbH & Co. KG (München, Nemčija) (zastopnik: C. Mayer, odvetnik)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  toženi stranki naloži, da tožeči stranki plača 1 680 681,82 EUR, skupaj z obrestmi v višini 76 552,60 EUR;
               
            
                  —
               
               
                  toženi stranki naloži plačilo vseh stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: tožena stranka mora nadomestiti upravičene stroške.
                  
                              —
                           
                           
                              Tožeča stranka je izvedla svoje storitve v skladu z FP6 in FP7 sporazumov o dodelitvi sredstev. Med 1. avgustom 2015 in 30. aprilom 2016 je tožeča stranka delala na skupno 37 raziskovalnih projektih. Od 1. maja 2016 do 30. junija 2016 je tožeča stranka izvedla svoje storitve na skupno 38 raziskovalnih projektih. Vsi stroški, ki so nastali v teh obdobjih, so izpolnili merila za nadomestitev upravičenih stroškov, ki je določena v sporazumih o dodelitvi sredstev, h kateremu sta pristopili obe stranki (člen II.14.1). Tožena stranka teh stroškov še ni nadomestila. Tožena stranka je zavezana, da nadomesti te stroške v skladu s sporazumi o dodelitvi sredstev.
                           
                        
            
                  2.
               
               
                  Drugi tožbeni razlog: poboti v obdobju med avgustom 2015 in aprilom 2016 so brez učinka.
                  
                              —
                           
                           
                              Poboti v obdobju med avgustom 2015 in aprilom 2016 so v skladu z nemškim insolvenčnim pravom brez učinka. V zvezi z delnim zneskom 274 248,27 EUR izhaja neučinkovitost pobotov iz člena 95(1), tretji stavek, Insolvenzordnung (zakon o postopkih zaradi insolventnosti, InsO). V zvezi s pobotom preostalega zneska 1 144 394,33 EUR, so v skladu z odločbo z dne 25. septembra 2018, GABO:mi Gesellschaft für Ablauforganisation:milliarium mbH & Co. KG/Komisija (zadeva T-10/16, EU:T:2018:600), poboti v skladu s členom 96(1), tretji stavek, InsO, v povezavi s členom 133(1) InsO, brez učinka (prejšnja različica).
                           
                        
            
                  3.
               
               
                  Tretji tožbeni razlog: pobot v obdobju predhodnega postopka zaradi insolventnosti (od maja do junija 2016) je brez učinka
                  
                              —
                           
                           
                              Poboti, ki jih je izvedla tožena stranka v obdobju med majem in junijem 2016 so brez učinka na podlagi člena 96 (1), tretji stavek, InsO, v povezavi s členom 130(1), točka 2, InsO. Člen 96(1), tretji stavek, InsO, določa neučinkovanje v zvezi s postopki zaradi insolventnosti, ki se razglasi pred začetkom postopka zaradi insolventnosti ali pa po tem, če je bila pravica do pobota pridobljena na izpodbojen način.